Public procurement notice: Modification Of A Contract/Concession During Its Term
Published: 2021-01-04
Buyer: Štatistický úrad Slovenskej republiky
Country: SK
Contract type: Services
Procedure: Open procedure
CPV classification: 38221000 | 48610000: Database systems | 72212000: Platform-specific software programming services | 72227000: Software integration consultancy services | 80510000

Technical requirements: Predmetom zákazky je poskytnutie služieb súvisiacich s vytvorení IS SOBD ÚP, a to na základe rámcových špecifikácií popísaných v súťažných podkladoch. Súčasťou zákazky je aj poskytnutie služieb - školení, ako aj poskytnutie služieb podpory a prevádzky IS SOBD ÚP. Verejný obstarávateľ predpokladá, že bez dodávky licencií (tovarov) k niektorým komponentom IS SOBD ÚP sa predmet zákazky nebude dať objektívne plniť.
— sa znižuje čiastková cena za služby údržby a podpory prevádzky diela z pôvodnej výšky 2 157 360 EUR s DPH na 1 542 558 EUR s DPH,
— sa zvyšuje čiastková cena za služby servisného technika z pôvodnej výšky 57 600 EUR s DPH na 259 200 EUR s DPH,
— pričom celková cena sa znižuje z pôvodnej výšky 5 210 000 EUR s DPH na 4 796 798 EUR s DPH, čím nedôjde k prekročeniu limitu uvedeného v § 18 ods. 5 zákona o verejnom obstarávaní.
ŠÚ SR vypracoval súťažné podklady k zákazke s názvom: Sčítanie obyvateľov, domov a bytov 2021 územná príprava tak, že v čase uzavretia zmluvy nebolo jednoznačne zrejmé, či ŠÚ SR využije v rámci služieb údržby a podpory prevádzky diela kapacity dodávateľa na HW infraštruktúre ŠÚ SR alebo či ŠÚ SR využije HW kapacity vládneho cloudu, v rámci ktorého niektoré služby údržby a podpory prevádzky diela zabezpečuje správca vládneho cloudu a v takom prípade nie je potrebné ich poskytovanie od dodávateľa. Vzhľadom na uvedené si ŠÚ SR v prílohe č. 2 zmluvy, ktorej návrh bol súčasťou súťažných podkladov, vyhradil právo zmeniť obsah prílohy č. 2 zmluvy v prípade definovania cloudových služieb Úradu podpredsedu vlády pre investície a informatizáciu.
Dňa 19. júna 2019 uzavrel ŠÚ SR s Ministerstvom vnútra SR, ako správcom vládneho cloudu, ktorého zastrešujúcim subjektom je Úrad podpredsedu vlády pre investície a informatizáciu (teraz Ministerstvo investícií, regionálneho rozvoja a informatizácie SR), zmluvu o poskytovaní služieb dátového centra štátu č. ZML-3-28/2019-500, ktorá nadobudla účinnosť 20. júna 2019, predmetom ktorej je záväzok Ministerstva vnútra SR poskytovať ŠÚ SR služby vládneho cloudu. Na základe tejto zmluvy ŠÚ SR začal využívať HW infraštruktúru vládneho cloudu, v rámci ktorého niektoré služby podpory a prevádzky diela vykonáva správca vládneho cloudu. Preto vznikla potreba znížiť rozsah a čiastkovú cenu služieb podpory prevádzky diela podľa bodu 1.1.2. zmluvy dodávateľom ArcGeo lnformation Systems, spol. s r.o.
Zároveň sa zvyšujú nároky na objem služieb servisného technika podľa bodu 1.1.2. zmluvy. Keďže sa jedná o vzájomne zameniteľné služby v rámci existujúceho riešenia súvisiace s inštaláciami a zabezpečením interoperability existujúceho riešenia s ostatnými systémami ŠÚ SR, je potrebné objem takto poskytovaných služieb navýšiť. Navýšenie objemu týchto služieb je najmä z dôvodov zvýšenej potreby kontroly, úpravy a spracovania vstupných dát ako aj častejšia potreba zásahov do rozhraní integrovaných na štátne registre, na ktoré boli tieto služby plánované. ŠÚ SR ako verejný obstarávateľ nemohol pri vynaložení náležitej starostlivosti tieto skutočnosti predvídať, pretože v čase uzatvárania zmluvy nebolo možné určiť, či riešenie v prostredí vládneho cloudu bude technicky vyhovujúce a umožnilo by plnohodnotne využívať požadované riešenie v rámci IS ÚP.
Uzavretím dodatku k zmluve je splnená prvá podmienka podľa § 18 ods. 1 písm. c) zákona o verejnom obstarávaní, nakoľko ŠÚ SR ani pri vynaložení náležitej starostlivosti nemohol predvídať, či do uzavretia zmluvy dôjde k využívaniu HW infraštruktúry vládneho cloudu tak, že by k zmene čiastkových služieb a ceny zmluvy došlo ešte pred jej uzavretím.
Uzavretím dodatku k zmluve je splnená aj druhá podmienka podľa § 18 ods. 1 písm. c) zákona o verejnom obstarávaní, že sa zmenou nemení charakter zmluvy.
Vzhľadom na obmedzený počet znakov v tejto časti oznámenia, ktorý je potrebný na opis okolností, ktoré si vyžiadali zmenu, verejný obstarávateľ uvádza tieto skutočnosti v časti VII.2.1)Opis úprav.


Winner: ArcGeo Information Systems spol. s r.o.